Els membres de la Comissió Jurídica Assessora perceben drets d'assistència a les sessions de la Comissió i una retribució per la preparació de cada ponència de dictamen, d'acord amb els imports i els criteris fixats per l'Acord de Govern de 4 d'abril de 2006.
Els membres nats no elaboren dictàmens.
L'article 19 de la Llei 5/2005 estableix que els membres de la Comissió Jurídica Assessora perceben els drets d'assistència que fixa el Govern, amb l'informe previ del Departament d'Economia i Finances (actualment Departament de la Vicepresidència i d'Economia i Hisenda).
En aquest sentit, l'Acord de Govern de 4 d'abril de 2006, pel qual es fixaven els drets d'assistència i els criteris de retribució dels dictàmens de la Comissió Jurídica Assessora, fixava en 350,00 € els drets assistència per reunió a les sessions de la Comissió en el cas dels membres que no fossin alts càrrecs de la Generalitat.
Els presidents de la Comissió han renunciat a la percepció d'aquests drets d'assistència.
L'any 2010, en aplicació dels Acords de Govern d'1 de juny, sobre diverses mesures de racionalització de la despesa, i més concretament, de l'Acord de Govern sobre els drets de naturalesa econòmica per concurrència a òrgans col·legiats o a consells d'Administració de la Generalitat i de les entitats del seu sector públic, els imports a dalt esmentats es van reduir en un 10 %.
Actualment, doncs, els membres electes de la Comissió perceben 315,00 € per assistència a cada sessió.
L'article 20 de la Llei 5/2005 estableix que els projectes de dictamen elaborats pels membres de la Comissió Jurídica Assessora es retribueixen d'acord amb els criteris que determina el Govern.
Al seu torn, l'article 54.3 del Reglament d'organització i funcionament de la Comissió Jurídica Assessora disposa que la mateixa Comissió estableix, d'acord amb els criteris que determina el Govern, la forma de retribuir les propostes de dictamen elaborades pels seus membres.
Els criteris que s'han de tenir en compte en la retribució de les propostes de dictamen estan enumerats en l'Acord de Govern de 4 d'abril de 2006, abans esmentat:
Les propostes de dictamen es classifiquen en set grups retributius en funció d'aquests criteris; i a cada grup li correspon un import.
Podeu consultar les retribucions dels dictàmens en una taula annexa en aquesta mateixa pàgina.
El Decret llei 3/2019, de 22 de gener, sobre l'increment retributiu per a l'any 2019 i la recuperació parcial de l'import de la paga extraordinària de l'any 2013 per al personal del sector públic de la Generalitat de Catalunya estableix, en l'article 1.2, l'aplicació al personal al servei de l'Administració de la Generalitat no sotmès al règim laboral, així com al personal al qual fan referència els articles 28 (membres del Govern i alts càrrecs) i 29 (personal directiu de les entitats públiques), d'un increment del 2,25 % en cadascun dels conceptes retributius, amb efectes d'1 de gener de 2019, respecte dels imports vigents a 31 de desembre de 2018 i, addicionalment, i amb efectes del 19 de juliol de 2019, un increment de fins a un 0,25 % en funció del producte interior brut (PIB).
Podeu consultar les retribucions del president en una taula annexa en aquesta mateixa pàgina.
La relació de llocs de treball de la Comissió Jurídica Assessora està publicada per Resolució PDA/744/2019, de 22 de març, per la qual es dóna publicitat a la refosa de la relació de llocs de treball del personal funcionari dels departaments de l'Administració de la Generalitat de Catalunya (DOGC núm. 7841, de 27 de març de 2019).
D'acord amb el Decret llei 3/2019, de 22 de gener, sobre l'increment retributiu per a l'any 2019 i la recuperació parcial de l'import de la paga extraordinària de l'any 2013 per al personal del sector públic de la Generalitat de Catalunya, les retribucions del personal funcionari i interí al servei de la Comissió Jurídica Assessora han estat incrementades en un 2,25 % en cadascun dels conceptes retributius, amb efectes d'1 de gener de 2019, respecte dels imports vigents a 31 de desembre de 2018.
L'esmentat Decret llei també preveu un increment addicional a partir de l'1 de juliol de 2019 de fins un 0,25 % en funció del producte interior brut (PIB).
Podeu consultar la Relació de llocs de treball de la Comissió i les taules retributives del personal annexes en aquesta mateixa pàgina.